03/11/2015 | Administración LocalMunicipal
Boimorto
Ordenanza específica reguladora das bases da convocatoria para a concesión de axudas para situacións de emerxencia social

Aprobada en sesión ordinaria do Pleno municipal de data 08/09/2015 a ordenanza específica reguladora das bases da convocatoria para a concesión de axudas para situacións de emerxencia social. Realizada exposición pública e audiencia aos interesados polo prazo de trinta días hábiles dende o 17/09/2015 ata o 22/10/2015 sen que conste presentación polos interesados de reclamacións. En aplicación do disposto no artigo 49. c) da Lei 7/1985, de 2 de abril de bases do réxime local así como do 17 do Texto refundido da Lei reguladora das facendas locais RD lexislativo 2/2004, enténdense aprobadas definitivamente sen necesidade de acordo posterior procedendo a súa publicación íntegra para a súa entrada en vigor, tal e como segue: É obxecto desta ordenanza a concesión dun conxunto de prestacións económicas ou en especie de carácter urxente e extraordinario, destinado a dar resposta a situacións carenciais e transitorias imprevistas ou excepcionais así como previr o seu agravamento e a exclusión social. a- Poderán ser beneficiarios destas axudas as persoas físicas ou unidades familiares do Concello de Boimorto. Enténdese por unidade familiar o núcleo de convivencia composto por dúas ou máis persoas vinculadas por matrimonio ou por outra forma de relación análoga á conxugal, por parentesco de consaguinidade ata o terceiro grado e por afinidade ata o segundo grado. b- Na unidade familiar tan só una persoa pode ter a condición de beneficiario aínda que as axudas se outorguen en beneficio da unidade familiar. a- Ser maior de idade ou menor emancipado, no seu defecto, iniciar ou ter iniciado o trámite legal de emancipación. b- Estar empadroado no Concello de Boimorto de forma ininterrumpida, cunha antelación mínima de 6 meses á data da solicitude. Deste requisito quedan exentos aqueles que acrediten a condición de emigrantes retornados ou os que anteriormente estivesen acollidos en recursos de aloxamento institucional, sempre e cando fixen a súa residencia no término municipal. c- No caso de non cumprir o requisito anterior e como excepción poderán ser beneficiarios aquelas persoas ou unidades familiares que se atopen nunha situación de desprotección urxente sendo necesario nestos casos un informe social do/a traballador/a social dos servizos sociais e co visto e prace do/a Alcalde/sa. d- Acreditar a situación de necesidade e aportar a documentación necesaria en cada caso. e- Acreditar mediante declaración xurada que a unidade familiar ou algún dos seus integrantes non recibiron axudas polo mesmo concepto de ningún outro organismo entidade ou administración pública, así como, estar ó corrente das obrigas fiscais e coa seguridade social f- Dispor dunha renda mensual per cápita igual ou inferior ó 50% do IPREM, deducidos dos ingresos líquidos, os gastos de alugueiros ou de amortización da vivenda. Incrementarase un 10% máis por cada membro da unidade familiar a partir do terceiro, por cada menor ou por cada persoa que teña recoñecida unha minusvalía igual ou superior ó 33%. No caso dun só membro da unidade familiar o límite de ingresos será o equivalente ao importe da pensión non contributiva, sen deduccións. g- Aceptar de maneira expresa as condicións que figuran no deseño de intervención social que sexa preciso en cada caso. a- Necesidades básicas non cubertas por outros sistemas de prestación: alimentación, alimentación infantil (leite e productos especiais), vestiario, adquisición de menciñas, material oftalmolóxico e buco-dental (prescripto por persoal facultativo da seguridade social), arreglos dentais. b- Axudas para o uso e mantemento da vivenda: pagamentos de aluguer, fianza ou desafiuzamento; aquelas que por valoración técnica se considere necesario no referente ó mantemento e conservación da vivenda; acometida de auga e subministracción da mesma, subministracción de enerxía eléctrica e de gas; adquisición de equipamento básico de primeira necesidade para a vivenda habitual. c- Axudas para a atención do menor: adquisición de material escolar, actividades municipais e/ou extraescolares, actividades de apoio nos estudos. d- Axudas para paliar situación especiais sobrevidas por causa do padecemento dunha enfermidade grave que implique traslados, tratamentos, axudas técnicas, ingreso en residencias ou centros de día, ou calquera outra necesidade que requira gastos adicionáis ós do sistema público de saúde e servizos sociais. e- Axudas dirixidas a familias en desvantaxe social que sexan precisas para a integración social dos diferentes colectivos previo informe do/a traballador/a social dos servizos sociais municipais, tales como actividades de integración socio-laboral, disfrute gratuito de determinados servizos. Con carácter xeral, as axudas tramitaránse por un único concepto ao ano e só con carácter excepcional poderán especificarse dous conceptos. Para a concesión das axudas solicitadas teranse en conta os seguintes criterios: 1- Indicador económico: 4 puntos 2- Teránse en conta os recursos económicos de tódolos membros da unidade familiar de convivencia, despois de deducir dos mesmos o importe da hipoteca ou do aluguer da vivenda ata un máximo do 75% do IPREM (índice público de renta de efectos múltiples). No caso da existencia de recursos dinerarios depositados en contas bancarias, teránse en conta os xuros retribuidos e computaranse asemade o 100% da cantidade depositada. A renta per cápita calcularase sumando tódolos ingresos, restándolle as deduccións e dividindo entre o número de membros.3- Situacións de risco e/ou exclusión social: 5 puntos.4- Valoraránse as situacións de desatención ou de problemas conductuais dos menores ou das persoas maiores maiores membros da unidade familiar; situacións carenciais ou de conductas desadaptadas que afecten a calquer membro da unidade familiar; situacións de violencia de xénero ou calquera outra circunstacia de risco.5- Proceso de intervención social, individual ou familiar: 2 puntos. Aplicarase en aquelas persoas ou familias en procesos de atención nas que se dan situacións de especial necesidade. As cuantías das axudas serán dun máximo anual do 300% dunha mensualidade de IPREM Para as axudas incluídas na presente convocatoria, reservarase crédito na partida orzamentaria 231.48000 do Concello de Boimorto, por importe total de 6.000 €uros. - DNI de todos os membros da unidad familiar - Libro de familia - No caso de separación ou divorcio sentenza e convenio regulador así como os xustificantes das aportacións do ex cónxuxe, ou no seu defecto, denuncia por incumprimento de sentenza. - Certificado padrón e convivencia da unidade familiar - Último recibo do pago do alugueiro da vivenda ou da súa amortización de ser o caso. - No caso de persoas con minusvalía ou dependencia presentarase o certificado correspondente. - Xustificantes dos ingresos de tódolos membros da unidade de convivencia: nóminas, xustificantes das pensións, xustificantes doutras axudas que se perciban, declaración da renda, no seu defecto certificado negativo de non facela, certificación bancaria dos rendementos de capital que se posúa e no seu defecto certificación negativa de non posuílos. - Declaración das axudas recibidas polos mesmos conceptos ou en caso contrario declaración xurada de non percibilos 1- Autorización para consultar os datos catastrais dos solicitantes. - Presuposto da axuda que se solicita. A solicitude acompañada da documentación esixida presentarase no rexistro de entrada do Concello de Boimorto no modelo establecido (Anexo I) nestas bases. De maneira excepcional a solicitude poderase presentar de oficio cando concurran circunstancias graves, extraordinarias e urxentes que así o aconsellen. O prazo de presentación de solicitudes permanecerá aberto dende o día seguinte á publicación de esta ordenanza ata o 18 de decembro de 2015. Unha vez recibida a solicitude, e en caso necesario, requiriráselle ó interesado para que proceda á subsanación de erros ou para a achega de documentación necesaria no prazo de 10 días facéndolle saber que no caso contrario entenderase que desestima na súa petición procedéndose ó arquivo do expediente. Os servizos sociais despois de efectuar a s comprobacións oportunas efectuará a valoración técnica e elaborará un informe social coa proposta e cuantía pertinente. A solicitude xunto coa documentación adxunta e o informe social pertinente e logo da fiscalización de intervención será elevado á Xunta de Goberno Local para que emita a resolución correspondente na que figurará o nome do beneficiario, o concepto da axuda a cuantía e a forma de pagamento. Naqueles supostos en que a situación do beneficiario presente extrema urxencia e gravidade poderase dictar resolución provisional ata que se complete o expediente. Se transcurrido o plazo establecido non completase o expediente ou non se confirmase a urxencia procederase á revogación da axuda e reclamación da cuantía percibida. A resolución adoptada do expediente notificaráselle no domicilio do interesado no prazo de tres meses. Os usuarios nunca percibirán as cuantías económicas directamente, o Concello efectuará o pago directamente, tras a comprobación da factura correspondente, ó proveedor. - Destinar as axudas para o fin que foron outorgadas - Permitir e facilitar a labor das persoas que foron designadas para verificar a súa situación familiar e económica - Comunicar ó departamento de servizos sociais todas aquelas variacións acaecidas na situación socio-familiar que poidan modificar as circunstancias que motivaron a solicitude. Serán causa de extinción da axuda concedida - Falseamento ou ocultación de datos para obter a axuda - Desaparición das circunstancias que deron lugar á concesión da axuda - Baixa no padrón municipal - Falecemento do beneficiario. A concesión destas axudas será compatible con calquera outro tipo de axudas, agás as que se entreguen coa mesma finalidade. En todo o non previsto nesta ordenanza, aplicarase o disposto nas Bases de execución do orzamento xeral do Concello de Boimorto para o 2015, e nas normas legais e regulamentarias de aplicación, Lei 38/2003, do 17 de novembro, xeral de subvencións e no RD 887/2006 de 21 de xullo polo que se aproba o regulamento da lei xeral de subvencións Lei 9/2007 de subvencións de Galicia, e demais normativa de réxime local aplicable. Queda derrogada a ordenanza con bases específicas para o outorgamento destas axudas do ano 2014. Esta Ordenanza entrará en vigor unha vez publicada no Boletín Oficial da Provincia e unha vez transcorrido o prazo ó que se refire o artigo 70.2 en relación co artigo 65.2 da Lei 7/85, reguladora de bases de réxime local, modificada pola Lei 11/1999, do 21 de abril, e comezará a aplicarse a partir do día seguinte, permanecendo vixente ata que se acorde a súa modificación ou derogación expresa. Contra esta Ordenanza poderá interponerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación no Boletín Oficial da Provincia. A presente Ordenanza consta de 15 artigos unha disposición derrogatoria e unha disposición final, e foi aprobada polo Concello en Pleno en sesión celebrada o oito de setembro de 2015. Nome:………………………… Apelidos:………………………………………… DNI:……………………………. Teléfono:………………………………………. Enderezo:…………………………………………………………………………… A- UNIDADE ECONÓMICA DE CONVIVENCIA B- INGRESOS MENSUAIS C- VIVENDA: Propia: Alugada: D- DESCRICION DA AXUDA E IMPORTE DA MESMA E- DECLARO: Que son certos os datos que consigno na presente solicitude F- Documentación que acompaño: Boimorto,……. de……. do 201 Asdo.: SR. ALCALDE - PRESIDENTE DO CONCELLO DE BOIMORTO DECLARACIÓN RESPONSABLE D. Dna. …………………………………………con DNI: …….………., e domicilio en ………….………. DECLARO BAIXO A MIÑA RESPONSABILIDADE. Que non percibo nin percibín no mesmo ano ningunha axuda para a mesma finalidade para a que solicito. Boimorto,…. de ……………… de 201 Asdo.:……………………. RELACIÓN DE ALIMENTOS QUE SE PODERÁN ADQUIRIR CUN VALE NOS ESTABLECEMENTOS CONCERTADOS: 12 Litros de leite.12 Iogures.2 kg. Laranxas 1 kg. Plátanos 1 kg. Mazás.1 kg. Peras.1 kg. Lentellas.1 kg. Arroz.1 kg. Garavanzos.1 Kg. Fabas.1 saco de patacas (máx.15 Kg.) 1 kg. Macarróns.1 kg. Espaguetes.1 kg Fideos de sopa.200 gr. Xamón cocido.200 gr. Mortadela.200 gr. Chourizo.200 gr. Queixo en rebandas.1 Polo grande.1 kg. Carne salgada ou fresca.4 Paquetes de salchichas.1 Mada de grelos ou verdura similar.1 kg. Tomates 1 kg. Cenoiras.2 Latas de tomate grande en salsa (500 grs). 1 Lata sardiñas (500 grs.) 2 Latas de atún grande (500 grs). 5 l. Aceite de xirasol.2 Ducias ovos.1 kg. Azucre.1 kg. Fariña.1 Paquete grande de cacao.1 Caixa de galletas.1 k. Sal.1 l. Xel de baño.1 l. Champo.1 Tubo de pasta de dentes.1 l. Lavalouzas.1 Bote lixivia.1 Paquete deterxente.1 Bote fregasuelos.12 Rolos de papel hixiénico. Calquera outro que poida xurdir en función da necesidade RELACIÓN DE ALIMENTOS QUE SE PODERÁN ADQUIRIR CUN VALE NOS ESTABLECENTOS CONCERTADOS: 24 Litros de leite.24 Iogures.2 kg. Laranxas 1 kg. Plátanos 2 kg. Mazás.2 kg. Peras.2 kg. Lentellas.2 kg. Arroz.2 kg. Garavanzos.2 Kg. Fabas.1 saco de patacas (máx.15 Kg.) 2 kg. Macarróns.2kg. Espaguetes.2 kg Fideos de sopa.200 gr. Xamón cocido.200 gr. Mortadela.300 gr. Chourizo.300 gr. Queixo en rebandas. * Carnes: 2 Polos grande.2 kg. Carne salgada ou fresca.4 Paquetes de salchichas.2 Madas de grelos ou verdura similar.2 kg. Tomates 2 kg. Cenoiras.1 kg. de cebolas. ½ kg. de allos.4 Latas de tomate grande en salsa (500 grs). 4 Lata sardiñas (500 grs.) 4 Latas de atún grande (500 grs). 5 l. Aceite de xirasol.4 Ducias ovos.2 kg. Azucre.2 kg. Fariña.1 Paquete grande de cacao.2 Caixa de galletas.1 k. Sal.2 l. Xel de baño.1 l. Champo.1 Tubo de pasta de dentes.1 l. Lavalouzas.1 Bote lixivia.1 Paquete deterxente.1 Bote fregasuelos.12 Rolos de papel hixiénico. Calquera outro que poida xurdir en función da necesidade. Boimorto, 23 de outubro de 2015 O alcalde Asdo.- Gonzalo Concheiro Coello